CELEX: 22014D0187
Language: ro
Date: 2014-09-25 00:00:00
Title: Decizia nr. 187/2014 a Comitetului mixt al SEE din 25 septembrie 2014 de modificare a anexei IV (Energia) la Acordul privind SEE [2015/1255]

30.7.2015   
            
            
               RO
            
            
               Jurnalul Oficial al Uniunii Europene
            
            
               L 202/38
            
         DECIZIA NR. 187/2014 A COMITETULUI MIXT AL SEE
   din 25 septembrie 2014
   de modificare a anexei IV (Energia) la Acordul privind SEE [2015/1255]
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul (UE) nr. 174/2013 al Parlamentului European și al Consiliului din 5 februarie 2013 de modificare a Regulamentului (CE) nr. 106/2008 privind un program comunitar de etichetare referitoare la eficiența energetică a echipamentelor de birou (1) trebuie încorporat în Acordul privind SEE.
            
         
               (2)
            
            
               Prin urmare, anexa IV la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   Textul de la punctul 30 [Regulamentul (CE) nr. 106/2008 al Parlamentului European și al Consiliului] din anexa IV la Acordul privind SEE se înlocuiește cu următorul text:
   „32008 R 0106: Regulamentul (CE) nr. 106/2008 al Parlamentului European și al Consiliului din 15 ianuarie 2008 privind un program comunitar de etichetare referitoare la eficiența energetică a echipamentelor de birou (JO L 39, 13.2.2008, p. 1), astfel cum a fost modificat prin:
   
               —
            
            
               
                  32013 R 0174: Regulamentul (UE) nr. 174/2013 al Parlamentului European și al Consiliului din 5 februarie 2013 (JO L 63, 6.3.2013, p. 1).
            
         În sensul prezentului acord, dispozițiile regulamentului se citesc cu următoarele adaptări:
   
               (a)
            
            
               Orice trimitere la Acordul dintre Guvernul Statelor Unite ale Americii și Uniunea Europeană privind coordonarea programelor de etichetare referitoare la eficiența energetică a echipamentelor de birou se consideră că include o trimitere la schimbul de scrisori dintre Agenția de Protecție a Mediului din SUA (EPA) și Ministerul Petrolului și Energiei din Norvegia, Ministerul Industriilor și Inovației din Irlanda și Biroul pentru Afaceri Economice din Liechtenstein, cu excepția articolului 11, unde se păstrează trimiterea la acord.
            
         
               (b)
            
            
               La articolul 4 alineatul (5), cuvintele «Uniune și țările terțe» se citesc «Uniune sau statele AELS, pe de o parte, și țările terțe, pe de altă parte,». Cuvintele «Comisia sau statele membre pot să supună unor teste» se înlocuiesc cu «Comisia, statele membre sau statele AELS, în limitele competențelor lor, pot să supună unor teste».
            
         
               (c)
            
            
               La articolul 12 alineatul (3) prima teză, cuvântul «Comisie» se citește «statele AELS și Comisia, în limitele competențelor lor».
            
         
               (d)
            
            
               Articolul 13 nu se aplică.”
            
         Articolul 2
   Textele Regulamentului (UE) nr. 174/2013 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 26 septembrie 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE (2).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 25 septembrie 2014.
      
         
            Pentru Comitetul mixt al SEE
         
         
            Președintele
         
         Kurt JÄGER
      
   
   
      (1)  JO L 63, 6.3.2013, p. 1.
   
      (2)  Nu au fost semnalate obligații constituționale.